স্থানীয় সূত্রে জানা যায়, আনুমানিক সকাল সাড়ে ৮টার দিকে শহরের অদূরে স্বনির্ভর বাজার ও আশপাশ এলাকায় আকস্মিকভাবে অস্ত্রধারী দুর্বৃত্তরা ব্রাশফায়ার করলে ঘটনাস্থলেই ৬ জন নিহত ও আরো ৩ জন আহত হয়। এসময় স্বনির্ভর বাজারে অবস্থিত পুলিশ বক্সেও গুলি লাগে। নিহতদের মধ্যে অধিকাংশই ইউপিডিএফ সমর্থক নেতা ও কর্মী বলে জানা গেছে। পুলিশ হতাহতদের উদ্ধার করে খাগড়াছড়ি হাসপাতালে নিয়ে আসলে আহত ৩ জনকে উন্নত চিকিৎসার জন্য চট্টগ্রামে প্রেরণ করা হয়েছে।